rlitschk/wikidir huggingface dataset:
Donald John Trump [Utspraak: dɒnəld d͡ʒɒn trʌmp] (* 14. Juni 1946 in Queens, New York City) is en US-amerikaanschen Unnernehmer un Politiker. He weer Kannedat vun de Republikaners bi de Wahlen to'n US-Präsidenten 2016. Dor hett he, vun de meisten Umfragen unverwacht, gegen Hillary Clinton vun de Demokraten bi wunnen un wurr an'n 20. Januar 2017 in sien neet Amt as de 45. Präsident vun de USA inföhrt. Vun 1971 af an weer he CEO vun de Trump Organization. Dor hannelt sik dat um en Mischkonzern mit en poor Dusend Anstellte bi. As en Tycoon in de Immobilien- un Unnerholensbranche is de Milliardär upfullen, wiel he sik fökener afsunnerlich upföhrt hett un jummerlos in'n Middelpunkt stahn wull. Sien Naam is amangs en Mark wurrn, as bi de Trump Towers, de Hooghüüs, de sien Naam dreegt. Noch bekannter wurrn is he, as he in't Feernsehn in de Sennen The Apprentice mitmaakt hett. Vör de Wahlen weer he een vun de bekanntesten Geschäftslüüd in de USA. In'n Juni 2015 harr he künnig maakt, he wull sik bi de Wahl to'n Präsidenten vun de USA an'n 8. November 2016 vun de Republikaansche Partei upstellen laten. Dor möss he sik eerst mol to bi
Whitbread betekent Whitbread, brietsch Ünnernehmen, Whitbread Book Award, hüüt: Costa Book Award, Whitbread Round the World Race, hüüt: Volvo Ocean Race. Whitbread is de Familiennaam von Fatima Whitbread (* 1961), brietsche Speersmietersche, Margaret Whitbread (* 1939), brietsche Speersmietersche, Samuel Whitbread (1720–1796), engelschen Politiker un Ünnernehmer, Samuel Whitbread (1764–1815), brietschen Politiker, Samuel Whitbread (1830–1915), brietschen Politiker, Samuel Charles Whitbread (1796–1879), brietschen Politiker, Samuel Howard Whitbread (1858–1944), brietschen Politiker, Thomas Whitbread (1618–1679), engelsch Jesuit, William Henry Whitbread (1795–1867), brietschen Politiker, Zak Whitbread (* 1984), US-amerikaansch Footballspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Whitbread PLC is en britisch Ünnernehmen, to dat mehrere bekannte Hotels, Restaurants, as ok Gesundheits- un Fitnessclubs höört. Ünner annern höörn unn höört dorto de Keden Pizza Hut, Maredo, Premier Inn un Marriott International. De Sitt vun de Public Limited Company is in’t engelsche Dunstable in de Graffschop Bedfordshire. Dat Ünnernehmen is in’n britischen FTSE 250 Index börsennoteert (Kennteken WTB). Dat Ünnernehmen is vun Samuel Whitbread (* 20. August 1720; † 11. Juni 1796) grünnt worrn, de 1742 en Partnerschop mit Thomas Shewell anfungen hett un Geld in twee lütte Broereen vun de Shewells steken hett. Whitbread hett den Bedrief jümmer mehr utboet. 1765 hett he Shewell sien Andeel utbetahlt. In’t late 18. Johrhunnert is Whitbread to de gröttsten Broeree vun Grootbritannien worrn. In’t Johr 1889 is de Familienbedrief as Whitbread and Company PLC för Investers vun buten apen maakt worrn. In de Johren vun 1955 bit 1971 hett dat Ünnernehmen tohopen 27 regionale Broereen övernahmen. 1968 kreeg de Firma de Lizenz för dat Broen vun Heineken Lager. 1974 is en Restaurant (Beefeater, op platt so veel as Rindfleescheter) apen maakt worrn. In de Johrteihnten dorop hett de Bedrief op dat Rebeet vun Restaurants un Hotels jümmer wieter tonahmen. 1982
Reker is de Familiennaam von Henriette Reker (* 1956), düütsche Juristin un Politikerin, Jan Reker (* 1948), nedderlandschen Footballfunkschonär, Siemon Reker (* 1950), nedderlandschen Perfesser för Grünneger Spraak un Kultur. Kiek ok bi: Reeker, Reekner. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Een Iesbreker (hoochdüütsch: Eisbrecher) is een besünners in Noorddüütschland verbreedet alkoholischen Heetdrunk un baseert op heeten Water, op Rum, Rootwien un Sucker. De Begreep Iesbreker is een spaaßhaftig Överdregen vun Iesbreker (Schipp). Vör allen is de Begreep natowiesen in Schleswig-Holsteen un Meckelnborg-Vörpommern. In'e noorddüütsche Literatuur gifft dat Iesbreker al siet Anfang vun'e 20. Johrhunnert. Ludwig Erich Schmitt (Herausgeber): Deutsche Wortforschung in europäischen Bezügen, Band 7, Siet 195. Verlag Schmitz. ISBN 9783877110430. Die Grenzboten, Band 66, 1907, Siet 53. Martin Rockenbach (Herausgeber): Rückkehr nach Orplid, Verlag Fredebeul & Koenen, 1924, Siet 155.; Gorch Fock: Seefahrt ist not! Verlag Glogau 1921, Tweete Stremel. (1913 eerstmalig erscheenen); Otto Mensing, Schleswig-Holsteinisches Wörterbuch, Band 1, 1927, Wachholtz-Verlag
Iesbreker betekent Iesbreker, en Schipp, üm Fahrrinnen in verieste See to maken, Iesbreker, en alkoholischen Heetdrunk. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Mosel is mit 544 km Fleetstrecke de tweetlangste Nebenstroom vun den Rhien. De Born vun den Stroom entspringt in den Vogesen un floot dör Frankriek, Luxemborg as ok in Düütschland mit 231,5 km Fleetstrecke dör dat Saarland un Rhienland-Palz un münd in Koblenz in den Middelrhien. As typisch för dat Moseldaal gellt de stark wunnen Ünnerloop, de Wienbargen an deelwies düchtig steil Hängen prägen. De Stroom wurr vun sien Anliggerstaaten af 1958 bit Neuves-Maisons in' Rahmen vun de Moselkanaliseeren kanaliseert un dormit to en Grootschippfohrtstraat utbaut. De is nah den Rhien de tweetwichtigst Schippfohrtstraat vun Düütschland un tellt to de an' meesten befohren Waterstraaten in Europa. De Bewahner an de Mosel nömmen sück (ironisch) Moselaner. De Naam leit sück vun de keltisch Naamsform Mosea över dat latiensch Mosella af, en Form vun en lütt Mosa, de latiensch Beteeken vun de anfangs parallel flooten Maas. Eerstmals wurr de Mosel vun Tacitus in Book 13 vun de Annalen un in Book 4 vun de Historien nömmt. De röömsch Dichter Decimius Magnus Ausonius hett hör all in dat 4. Johrhunnert en literarisch Denkmal sett. In sien 371 entstahn Gedicht Mosella, in 483 Hexametern verfaat, beschrifft de laatantike Dichter un Lehrer an' Trierer
Robert Asher (* 1915 in Brent (Middlesex), England; † 7. Dezember 1979 in London-Hackney) weer en britischen Speelbaas. Robert Asher füng mit sien Arbeit bi’n Film 1943 an. He weer Anfang twintig as he Helpsmann vun den Speelbaas Lance Comfort bi sien Kummedie When We Are Married weer. Disse Arbeit hett he bit 1959 in mehr as veertig Kinoprodukschonen maakt ünner annern an de Siet vun beropenene Speelbasen as Anthony Asquith, Ronald Neame, Ken Annakin oder Roy Ward Baker. Dorna hett he sülvst den Posten as Speelbaas utöövt. Sien eersten Film weer de Kummedie Follow a Star mit Norman Wisdom in de Hööftrull. Mit em hett he de Johren dorna noch annere Filmen dreiht. 1967 is he vun’n Kinofilm na’t Feernsehn wesselt, för dat he in verschedene Feernsehregen arbeit hett. Ünner annern hett he Folgen för bekannte engelsche Regen as The Prisoner, The Avengers oder The Saint. Sien letzte Arbeit weer 1973 för de Feernsehreeg The Pathfinders. Asher is 1979 ddobleven. Sien ölleren Broder Jack Asher weer Kameramann bi’n Film. Robert Asher. In: Jack Webster: A Final Grain of Truth: My Autobiography., 2013 Robert Asher in de Internet Movie Database (engelsch) Robert Asher Filmografie in The New York Times (engelsch)
Disse Artikel is man blots en Stubben. Du kannst Wikipedia helpen un em verbetern. En Blatt (in Oostfreesland ok Bladd, Bladdje un Journaal), in de wecken Gegenden woll ok Tiedung, Tieding oder, hoochdüütsch, Zeitung nömmt, is en Druckwark, dat regelmatig rutkamen deit un sik up aktuelle un allgemeene Saken betrecken deit. Dor finnt sik en ganze Reeg vun Texte in, de sik mit en bestimmten Inholt befaten doot un all for sik staht. Düsse Texte weert Artikels nömmt. Dat gifft ok Internet- oder Online-Blöer, de in't Internet stellt sünd un den Charakter vun en Dageblatt oder vun en Tiedschrift hefft. Ganz allgemeen seggt, is en Blatt en Druckwarks mit nich allto veel Sieten, un kummt eenmol an'n Dag oder in'e Weken rut. Blöer, de elken Dag rutkaamt, heet Dageblatt un Blöer, de bloß eenmol in'e Weken rutkaamt, heet Wekenblatt. Dat gifft Blöer, de mütt betahlt weern un annere, de weert umsunst verdeelt (Annoncenblatt). Veer Saken höört dor to, wenn vun en Blatt snackt weern kann: Aktualität (wat vertellt warrt, is noch nich lang her), Periodizität (dat Blatt kummt regelmatig rut), Publizität (all Lesers hefft freen Togang to dat Blatt) un Universalität (ganz verschedene Saken un Geschichten ut ganz unnerscheedliche Feller
De Oscars 1962 sünd an’n 9. April 1962 in’t Santa Monica Civic Auditorium in Santa Monica utgeven worrn. Dat weer de 34. Oscar-Vergaav, bi de de Filmen ut dat Vörjohr – also vun 1961 – ehrt worrn sünd. Disse Vergaav weer vun Bob Hope modereert. De spoodriekste Film dat Johr weern West Side Story, de in teihn Kategorien wunnen hett. Mit ölven Kategorien weer West Side Story gliekop mit Judgment at Nuremberg (dt.: Das Urteil von Nürnberg) ok an’n fakensten vörslahn. Robert Wise för West Side Story Stanley Kramer för Judgment at Nuremberg (dt.: Das Urteil von Nürnberg) Carl Foreman för The Guns of Navarone (dt.: Die Kanonen von Navarone) Joshua Logan för Fanny Robert Rossen för The Hustler (dt.: Haie der Großstadt) Jerome Robbins un Robert Wise för West Side Story Federico Fellini för La dolce vita (dt.: Das süße Leben) Stanley Kramer för Judgment at Nuremberg (dt.: Das Urteil von Nürnberg) Robert Rossen för The Hustler (dt.: Haie der Großstadt) J. Lee Thompson för The Guns of Navarone (dt.: Die Kanonen von Navarone) Maximilian Schell för Judgment at Nuremberg (dt.: Das Urteil von Nürnberg) Charles Boyer för Fanny Paul Newman för The Hustler (dt.: Haie der Großstadt) Spencer
Bi den Anslag in Nizza an‘n 14. Juli 2016 hett en Mann up de Promenade des Anglais tominnst 84 Lüde dootföhrt un mehr as 300 Lüde, to’n Deel böös, verwunnt, as he mit en Lkw in de Minschen rindunnert is. An’n Avend vun den 14. Juli sünd bi 30.000 Minschen up de Strandpromenade vun Nizza ween. Se wollen sik vun dor ut en Füerwark to’n franzööschen Natschonalfierdag ankieken. Gegen 22.45 h is de Mann mit en witten Küll-Lkw up de Strandpromenade föhrt. De weer for den Verkehr afsperrt. Twuschen de Huusnummern 11 un 147 hett he up en Strecken vun bi twee Kilometer mit Afsicht en poor Hunnert Minschen overföhrt. Bi dat Hotel Negresco hett he en poor Mol up dree Polizisten schaten, de hefft torüchfüert. Denn is he noch bi 300 Meter wieter föhrt un bi dat Palais de la Méditerranée stahn bleven. De Fohrer weer doot. Bi em sünd unner annern een Pistole vun’t Kaliber 7,65 mm, Patronenhülsen un Patronen, de he nich bruukt harr, en Reeg vun Gewehr-Attrappen un en Granate funnen wurrn, de nich funkschoneren dö, just so as en Mobiltelefon, wat an weer, un sien Föhrerschien un siene Kreditkarte. He harr den Lkw en poor
Bi en Angreep in en Regionalbahn bi Würzborg an'n 18. Juli 2016 hett en minnerjöhrigen Flüchtling, de alleen in Düütschland weer, fiev Lüde mit en Biel un mit en Mest verwunnt. Veer vun jem hett dat böös drapen. De Angrieper is later vun en Spezialinsatzkummando (SIK) vun de Polizei in Bayern dootschaten wurrn. De Behörden, de sik mit düssen Fall befaten doot, meent, hier hannel sik dat um en islamistischen Anslag bi. An'n 18. Juli 2016 is de Angrieper gegen Klock acht an'n Avend ut siene Pleegöllern ehr Huus in Graukönigshofen gahn. Dat is en Gemeen mit bi 2.500 Inwahners 20 km in'n Süden vun Würzborg. He hett jem seggt, he woll Rad fohren un „dat konn en beten langer duern“. Gegen Klock 9 an'n Avend is he acht Kilomter wiet weg up den Bahnhoff in Ossenfort in de Regionalbahn (RB) 58130 vun de Boreege 440 na Würzborg instegen. Düsse Bahn föhr vun Treuchtlingen na Würzborg. Dor is he toeerst mol up de Toilette gahn. Bi 15 Minuten later hett he twuschen de Statschonen Winterhausen un Würzborg Süüd Mitfahrers mit en Biel un mit en Mest angrepen. . De tostännige Upperstaatsanwalt vun de Generalstaatsanwaltschop Bamberg hett seggt, up en Handy-Nootanroop,
Flight of the Phoenix (op plattdüütsch so veel as: „Flaag vun’n Phoenix“; dt. Titel: Der Flug des Phönix) is en US-amerikaanschen Actionfilm vun den Speelbaas John Moore ut dat Johr 2004. De Hööftrull speelt Dennis Quaid. Bi den Film hannelt sik dat üm en Remake vun den Film The Flight of the Phoenix ut dat Johr 1965, in den James Stewart de Rull vun den Fleger Towns speelt hett. Beide Filmen baseert op den Roman vun Elleston Trevor. De Film weer in Namibia dreiht. De Produkschoon hett üm un bi 45 Millionen US-Dollar köst. In de US-amerikaanschen Kinos hett he ruchweg 21 Millionen US-Dollar inspeelt. De Bohrsteed vun een Öölfirma schall dicht maakt warrn. De Arbeiters warrt vun Frank Towns afholt, de mit en Fairchild C-119 kummt un de Lüüd un dat Material insaameln deit. Man de Fleger kummt över de Wööst Gobi midden in en Sandstörm, woneem he afstört. Dree vun de Arbeiters – dorünner ok de Doktor – vlieft dorbi doot. In sien Positschoon as Kaptein is de Fleger towns vun Natur ut de Anföhrer vun de Lüüd, de överleevt hebbt. He sett sien Hapen doropn, dat se mööglichst wenig Water un Eten verbruken doot, üm so lang
Marc-Louis Arlaud (* 26. September 1772 in Orbe in den Kanton Waadt; † 1. Mai 1845 in Lausanne) weer en Swiezer Porträtmaler. Boren as Söhn vun Theodore un Suzanne borene Tallichet, kreeg Arlaud den eersten Malünnerricht bi sien Cousins, den Miniaturmalern Louis Ami Arlaud-Jurine un Jérémie Arlaud in Genf. Arlaud keem 1797 nah Paris, wo he in dat Studio vun den Miniaturisten Antoine Louis Romanet arbeiten dee, dornah wurr he 1799 Schöler vun Jacques-Louis David. Wegen en Gedankenverbreken gegen dat Napoleon-Regime musst he 1811 Frankriek verlaaten. In Lausanne hett he denn en Studio apen maakt un geev Tekenünnerricht. An’ 18. Mai 1821 wurr in Lausanne en Tekenschool grünnd. An’ 10. Dezember 1822 wurr Arlaud to’n Direkter vun de School beropen, wat he sien Leven lang bleev. Arlaud hett 34.000 Franken för de Errichten vun en städisch Museum vun de billen Künst geven. Dat an’ 1. Januar 1841 apen maakt Museum drocht nu sien Naam. Marc-Louis Arlaud weer Liddmaat vun de Freemüerer. Marc-Louis Arlaud. Mehr Biller, Videos oder Audiodateien to’t Thema gifft dat bi Wikimedia Commons. Historsch Lexikon vun de Swiez Swiezer Institut för Kunstwetenschap Émile Bonjour, Le musée Arlaud à Lausanne 1841-1904 : Son fondateur, Marc-Louis Arlaud - Ses bienfaiteurs
En Dageblatt oder Daagblatt, faken ok eenfach Blatt (in Oostfreesland: Blad(d)je oder Journaal) is en Blatt, dat, so warrt dat internatschonal seggt, tominnst veermal in'e Weken rutkummt. Hüdigendags is en Dageblatt meist vun Maandags bit Sünnavends to kriegen. Dor warrt allerhand verscheden Saken in kunnig maakt un dat schall for en allgemeen Publikum gellen. Dat gifft Regionalblöer un overregionale Blöer. En sunnerliche Form vun dat Dageblatt is dat Boulevardblatt. Meist all Blöer in Düütschland kaamt midderwielen an'n Morgen rut. As Vorweser vun dat Dageblatt könnt de Narichtenbulletins Acta diurna ankeken weern, de Gaius Julius Caesar in dat antike Röömsche Riek in dat Johr 59 v. Chr. anfungen hett, as he röömschen Kunsel weer. Se sünd tominnst bit 235 n. Chr. rutgeven wurrn, man wohrschienlich nich jedeen Dag. Dat eerste Dageblatt in de Nutied is an'n 1. Juli 1650 in Leipzig rutkamen: Twee Johre na dat Enne vun den Dartigjöhrigen Krieg hett de Drucker un Bookhöker Timotheus Ritzsch unner den Naam Einkommende Zeitungen (up Platt ungefähr: Narichten, de (just) rinkaamt) sess Mol in'e Weken en Dageblatt rutbrocht. Elke Utgave bestunn ut veer Sieten in dat Format vun um un bi 13,5 mol 17 cm. De Uplage leeg bi 200 Stuck. Sett
Wilfrid Hyde-White (* 12. Mai 1903 in Bourton-on-the-Water, Gloucestershire; † 6. Mai 1991 in Woodland Hills, Kalifornien) weer en britischen Schauspeler. Na de School güng Hyde-White op dat Marlborough College in Gloucestershire un möök dorna en Utbilln in de Schauspeleree an de Royal Academy of Dramatic Art. 1922 füng he in London sien Loopbahn op de Bühne an, wat he de Johren dorna mit veel Insatz wieter maakt hett. Ünner annern weer he 1932 bi en Tournee dör Süüdafrika dorbi. Laterhen speel he ünner annern blangen Laurence Olivier un Vivien Leigh in Adapschonen vun George Bernard Shaw sien Caesar and Cleopatra un Shakespeare sien Antony and Cleopatra. Butendem weer he ok in New York an’n Broadway, woneem he tweemol as best Dorsteller för den Tony Award vörslahn weer. Sien eerste Filmrull speel Hyde-White 1932. Faken hett he in Filmen markante Nevenrullen hatt, so as in Carol Reed sien The Third Man oder an de Siet vun Gregory Peck in The Million Pound Note. Sünners is he bekannt worrn dör sien Rull as „Oberst Pickering“ in’t Musical My Fair Lady, de he ok in de Verfilmen mit Audrey Hepburn un Rex Harrison övernahmen hett. Vun de 1970er Johren an, speel Hyde-White
En Boulevard- oder Sluderblatt is en Blatt, wo dat, neven Politik un allgemeene Narichten to en groten Deel um Sport, Sluderkraam, (Sex) Schandalen vun bekannte Lüde und Stars, um Amüsemang (in’t Feernsehn) un um sensatschonelle Vertellen over Moord un Doodslag in geiht. De Naam wiest up de Historie vun so’n Blöer hen: Vörmols, sunnerlich to’n Anfang vun dat 20. Johrhunnert, sünd so’n Aart Blöer up’e Straten – up den „Boulevard‘‘ – verkofft wurrn un konnen nich dör en Abonnemang bestellt weern. En Boulevardblatt is dat Gegendeel vun en Qualitätsblatt. Unner annern in England weert düsse Blöer tabloids nömmt, vunwegen, datt se in dat Format vun en Tabloid rutkamen doot. De Spraken un ok de Deepgang liggt meist bi de Sluderblöer düütlich unner dat Niveau vun de Qualitätsblöer. Vundeswegen kiekt de Lesers vun düsse Blöer faken hendal up de Boulevardpresse. Sluderblöer weert denn ok sunnerlich vun Lüde mit en ringere Bildung lesen. Bloß man wenig vun düsse Blöer hoolt sik neutral un overleggt eerst groot, wat se schrieven doot. De meisten hefft in’e Politik en starke Meenung, de meist rechts, konservativ un sunnerlich bannig populistisch is. In Düütschland is sunnerlich de „Bild“ as Sluderblatt bekannt. Man ok de Hamburger Morgenpost, de
Tabloid betekent in’t Engelsche en Sluderblatt, Tabloid, Format for (Narichten-)Blöer, Tabloid, Film von David Blair ut dat Johr 2001, Sopwith Tabloid, en Fleger. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bi den Anslag in Saint-Étienne-du-Rouvray in dat franzöösche Département Seine-Maritime an’n 26. Juli 2016 hefft twee Mannslüde den kathoolschen Preester Jacques Hamel bi de Hillge Missen an’e Siet maakt. Beide Lüde hefft bekannt maakt, se hören to de Terror-Organisatschoon Islaamschen Staat (IS) mit to. Saint-Étienne-du-Rouvray is en Middelstadt in de Normandie. Dor wahnt bi 29.000 Lüde. Dor sitt de Verwaltung vun den Kanton mit sülvigen Naam in. De Stadt liggt bi 7 km in’n Süden vun Rouen an de Seine. De Preester Jacques Hamel, de dor bi umbrocht wurrn is, höör to de Karkengemeen vun de Stadt. He weer al siet Johren in Rente, man af un an hett he, as Vertreder, Karken holen. An’n 26. Juli 2016 gegen Klock 9.45 sünd twee Mannslüde dör en Achteringang in de Karken gahn. Dor hett de 85-Johre-ole Preester Jacques Hamel de Messe afholen. De Mannslüde hefft twee Ordenssustern un twee annere Lüde ut’e Gemeen in ehre Gewalt brocht un hefft den Preester de Kehlen dörsneden. En anner Opper is ok an’n Hals verwunnt wurrn un weer in Levensgefohr. As de beiden Mannslüde de Karken verlaten harrn, sünd se vun de Spezialeenheit Brigade de recherche et d’intervention (BRI) vun dat franzöösche Binnenministerium dootschaten
De Sprengstoffanslag vun Ansbach an ‘n 24. Juli 2016 weer en Sülvstmoordanslag in de Ooldstadt vun Ansbach. Dor hannelt sik dat um den eersten Sülvstmoordanslag in Düütschland bi. Dor hett de islamistische Terrorist Mohammed Daleel laat an’n Avend mit en Rucksackbombe tominnst 15 Lüde bi verwunnt un is sülms umkamen. He weer en 27-jöhrigen Flüchtling ut Syrien, de siet twee Johre in Düütschland leevt hett. Just vordem weer em kunnig maakt wurrn, datt he na Bulgarien afschaven weern scholl, vunwegen, datt he dor al mol en Andrag stellt harr un dor ok Asyl kregen harr. An’n lesten Dag vun dat Musikfestival Ansbach Open, datt elk Johr dree Dage lang in de middelfränksche Bezirkshööftstadt Ansbach stattfinnen deit, versoch de Ansläger as Rucksackbomber up den Festivalplatz an de Residenz Ansbach to kamen. Dat weer en Sönndag. Vunwegen den Amokloop in München an’n 22. Juli 2016 sünd de Lüde an’n Ingang gründlich kuntrolleert wurrn. So is he nich rinlaten wurrn, vunwegen datt het keen Intrittskaarten bi sik harr. He is denn kort in’e Wienstuven bi’n Ingang gahn. De Wienstuve schenk an düssen Dag buten vor de Döör ok ut. Dor seten to de Tied vun den Anslag bi 20 Gäste, as gegen Klock
Alan LaVern Bean (* 15. März 1932 in Wheeler, Texas; † 26. Mai 2018 in Houston, Texas) weer en US-amerikaansch Astronaut. He weer de veerte Minsch up den Maand. Alan Bean hett sien Schoolafsluss an de Paschal High School in Fort Worth (Texas) maakt. Ansluutend studeer he an de Universität of Texas un kreeg 1955 den Ingenieursgrad in den Beriek Luftfohrttechnik. In dat sülvig Johr is he de US-Marine bitreden, hett den Pilotenschien maakt un wurr en Angreepstaffel in Jacksonville (Florida) todeelt. Nah en veerjohrig Deensttiet hett he de Testpilotenschool vun de Marine besöcht un hett ansluutend an de Erprobung vun nee Floogtüüchtypen mitarbeit. Bean hett sück bi de NASA för de tweet Astronautengrupp bwurben, wurr aber nich annommen. Bi de nächste Bewerbung harr he aber mehr Spood un wurr an’n 17. Oktober 1963 vun de NASA tosommen mit 13 anner Kollegen offiziell vörstellt. Af Februar 1965 övernehm Bean in dat Gemini-Programm as Spezialrebeet de Bargenssysteme vun de Ruumscheep. In’n Dezember 1965 weer he bi de Missionen vun Gemini 7 un Gemini 6 as Verbinnenspreeker (Capcom) in Cape Canaveral. Tragischerwies weer de Dood vun twee Astronauten-Kollegen, de de Loopbahn bi Bean as Astronaut wat vöranbroch. Elliott McKay See und Charles
Jacques Hamel [ʒak.a.ˈmɛl] (* 30. November 1930 in Darnétal; † 26. Juli 2016 in Saint-Étienne-du-Rouvray) is en franzööschen kathoolschen Preester in de Karkengemeen vun Saint-Étienne-du-Rouvray ween. He is an’n 26. Juli 2016 bi en Terroranslag vun twee Mannslüde an’e Sieten maakt wurrn, as he just Hillge Misse lesen hett. De beiden Mannslüde menen, se harrn den Anslag for den Islaamschen Staat utöövt. Vun allerhand Lüde warrt Hamel nu as Merteler for den christlichen Gloven ankeken. Jacques Hamel is an’n 30. November 1930 in Darnétal up’e Welt kamen. . To’n Preester ordineert wurrn is he 1958. Sien Deenst hett he versehn as Pastoor an de St. Antoine-Karken in Le Petit-Quevilly vun 1958 af an. Vun 1967 af an weer he Pastoor in de Karken vun Notre-Dame de Lourdes in Sotteville-lès-Rouen, denn is he vun 1975 af an as Preester in de Gemeen vun Saint-Pierre-lès-Elbeuf togange ween, un denn noch mol as Gemeene-Preester in Cléon vun 1988 af an. Na de Karken in Saint-Étienne-du-Rouvray is he in dat Johr 2000 kamen. Offiziell hett he mit 75 Johre Bott geven, man he hett Verlööv kregen, as Preester fudder to maken. Dor hett he denn in’t Johr 2005 de Stäe as Hölpspreester vun de